दीपालीक एगो मौसी रहथिन ,अपन नइ दियाद-फरीक वला । जखन दीपाली सात-आठ सालक रहथिन तखने सँ हुनकर दशाधिक चित्र दिमाग मे आबैत रहैन । सब चित्र मे मौसीक हँसैत-मुसकियाइत . . . . खूब गोर,नार समतोल बान्ह । मद्धिम अवाज ,धीर-गंभीर चालि ,मुदा हाथ्ा मे चु़डी नइ ,माथ मे सिंदुर नइ ,साड़ी मे लहक-चहक नइ ,माथ मे बेशी तेल नइ ,मुंह मे पाउडर-स्नो नइ । ऐ बातक पता बाद मे चललै कि मौसी बाल-विधवा छथिन । आठम मे वियाह भेल छलै आ एगारहम मे दुरागमन । दीपालीक बा एक दिन कानैत कहलखिन जे जखन वियाह भेल रहै तखन मौसा एगारह बरखक छलखिन आ मौसा-मौसा मे खूब लड़ाई होए । लड़ाई होए कखनो कनिया-पूतरा खेल मे त' कखनो खाए-पीयै क' लेल आ कखनो विद्ध-बाध मे । 